作者:劉禹錫
標題:和李六侍禦文宣王廟釋奠作
內容:歎息魯先師，生逢周室卑。有心律天道，無位救陵夷。曆聘不能用，領徒空爾為。儒風正禮樂，旅象入蓍龜。西狩非其應，中都安足施。世衰由我賤，泣下為人悲。遺教光文德，興王葉夢期。土田封後胤，冕服飾虛儀。鐘鼓膠庠薦，牲牢郡邑祠。聞君喟然歎，偏在上丁時。